მეამბოხე სულები

**მეამბოხე სულები** (, ოფიციალურად **მეამბოხე გზა**) — არგენტინული ახალგაზრდული სატელევიზიო სერიალი, რომელიც ცნობილმა სატელევიზიო პროდიუსერმა კრის მორენამ გადაიღო, მისი პრემიერა 2002 წლის 27 მაისს შედგა ტელეკომპანია Azul Televisión-ის ეთერში, თუმცა იმავე წლის 20 აგვისტოს სერიალის ჩვენება გადაიტანეს ტელეკომპანია El Nueve-ზე, ხოლო 2003 წლის 28 ივლისს სერიალი გადავიდა América TV-ზე, სადაც გავიდა ბოლო ეპიზოდები მთავარ როლებს კამილა ბორდონაბა, ლუისანა ლოპილატო, ბენხამინ როხასი, ფელიპე კოლომბო ასრულებდნენ, ხოლო ზრდასრული გმირების როლს ასრულებდნენ მსახიობები კატრინ ფულოპი, ფერნან მირას, მარტინ სიფელდი, მიგელ ანხელ ჩერუტი და სუსანა ორტისი. 

სერიალი გადაიღო კომპანია Cris Morena Group-მა და მისი ისრაელელი პარტნიორის მიერ შექმნილმა კომპანია Yair Dori International-მა. სერიალი შედგება 2 სეზონისგან, სადაც პირველი სეზონი 139, ხოლო მეორე 179 ეპიზოდს მოიცავს, ჯამში ის 318 ეპიზოდისგან შედგება, ბოლო ეპიზოდი 2003 წლის 18 დეკემბერს გავიდა ეთერში. სერიალის წარმატება გასცდა საზღვრებს და ის პოპულარული გახდა ისეთ ქვეყნებში როგორიცაა: ისარელი, საქართველო, იტალია, ესპანეთი, რუსეთი და ა.შ. სწორედ აქედან დაიბადა მუსიკალური ჯგუფი "ერევეი" (ლათ. Erreway) რომელიც მთავარი როლის შემსრულებელი გმირების კამილა ბორდონაბა, ლუისანა ლოპილატო, ფელიპე კოლომბოსა და ბენხამინ როხასისგან შედგებოდა. ჯგუფმა წარმატებას მიაღწია ძირითადად იმ ქვეყნებში, სადაც სერიალი იქნა ნაჩვენები, 2 წლის შემდეგ კი 2004 წელს გამართეს გასტროლები არგენტინაში, პარაგვაიში, ურუგვაიში, პერუში, ეკვადორში, დომინიკის რესპუბლიკაში, ისრაელში და ესპანეთშიც კი. ასევე გადაიღეს ფილმიც სახელწოდებით "ერევეი: 4 გზა" (ლათ. *Erreway: 4* *caminos)*. იმავე წელს, კრის მორენამ სერიალის გადამუშავების და ახალი ვერსიის გადაღების მიზნით ლიცენზია მიყიდა მექსიკურ სატელევიზიო კომპანია ტელევისას (ლათ. Televisa), რომელმაც გადაიღო სერიალი სახელწოდებით "მეამბოხე" (ლათ. *Rebelde),* სადაც მთავარ როლებს ასრულებდნენ მსახიობები: ანაი, ალფონსო ერერა, დულსე მარია და კრისტოფერ უკერმანი. ეს სერიალიც წინამორბედის მსგავსად გახდა პოპულარული და ასევე შექმნა სხვა ჯგუფი, სახელად "რებედე" (ლათ. *RBD).*

## სიუჟეტი 
Elite Way School არის გამორჩეული საშუალო სკოლა-ინტერნატი ბუენოს აირესში, რომელიც საერთაშორისო პრესტიჟით სარგებლობს მისი რეგულაციები ძალიან მკაცრია, ორშაბათიდან პარასკევის ჩათვლით, სტუდენტები ატარებენ გაკვეთილებს, ხოლო დღის მეორე ნახევარში ისინი დაკავებული არიან ფიზიკური აქტივობებით, როგორიცაა ცეკვა, სპორტი და ა.შ. სტუდენტები ძირითადად ქვეყნის უმდიდრესი ოჯახების შვილები არიან, თუმცა სკოლაში სწავლა ასევე შეუძლიათ სტიპენდიანტებსაც, რომლებიც ძირითადად საშუალო ან ღარიბი ოჯახებიდან არიან, რის გამოც მათ ხშირად უწევთ დაცინვის და ბულინგის ატანა უფრო შეძლებული სტუდენტების მხრიდან. სკოლაში ასევე არსებობს ბნელი საიდუმლო ორგანიზაცია ე.წ. "La Logia" ანუ მაფია, რომელიც სტუდენტებს ღარიბი ოჯახებიდან ანუ სტიპენდიანტებს უქმნის პრობლემებს.

ოთხი ერთმანეთისგან განსხვავებული მოსწავლე მარიცა პია სპირიტოს (კამილა ბორდონაბა), მია კოლუჩი (ლუისანა ლოპილატო), მანუელ აგირე (ფელიპე კოლომბო) და პაბლო ბუსტამანტე (ბენხამინ როხასი) ქმნიან მუსიკალურ ჯგუფს, რომლის შესახებ არც მშობლებმა და არც მასწავლებლებმა არ იციან. მიუხედავად განსხვავებული შეხედულებებისა და და ბევრი კამათისა ერთადერთი რაც მათ აერთიანებთ ეს არის მუსიკის სიყვარული. მათ ჰაყვთ სხვა თანაკლასელებიც, ნიკოლას პროვენსა (გილერმო სანტა კრუსი), ტომას ესკურა (ხორხე "კოკო" მაჯიო), ლუნა ფერნანდესი (ხეორხინა მოლო), გუიდო ლასენი (დიეგო მესალიო), ვიქტორია პასი (ვიქტორია მაურეტე), ფელისიტას მიტერი (ანხელეს ბალბიანი), ლუხან ლინარესი (იასმინ ბეკარ ვარელა), მარკოს სორია აგილარი (დიეგო გარსია ), პილარ დუნოფი (მიკაელა ვასკესი), ბელენ მენენდეს პაჩეკო (ბელენ სკალელა), ლუსია (ლუსია ჩოჰი), ფერნანდა პერალტა რამოსი (მარია ფერნანდა ნილი), ფედერიკო (ფედერიკო ვინენი), დიეგო ურკოლა (დიეგო ჩაილდი) და სებასტიან იბარა (სანტიაგო ვეგა ოლმოსი), რომლებიც მხარს უჭერენ და ამხნევებენ თავიან კლასელებს. მათ ხშირად უჩნდებათ პროტესტი მშობლების და მასწავლებლების მიმართ, ოთხივე მათგანი ინდივიდუალური და გამორჩეულია თავიანთი ხასიათით, სხვა მოსწავლეებისგან განსხვავებით, რომლებიც ხშირად მშობლების მითითებებს ემორჩილებიან მარიცა, მია, პაბლო და მანუელი ირჩევენ განსხვავებულ გზას, რომელსაც მეამბოხე გზა ქვია.

## პრემიერა საქართველოში 
საქართველოში სერიალის პრემიერა 2007 წელს ტელეკომპანია რუსთავი 2-ის ეთერში "მეამბოხე სულები"-ს სახელწოდებით შედგა, ის გადიოდა ყოველდეღე შაბათ-კვირის გარდა 17:00 საათზე. 2024 წლის 20 მაისს ქართულმა სამაუწყებლო კომპანია "სილქ უნივერსალმა" დაიწყო სერიალის ჩვენება და ის ეთერში ორშაბათიდან ხუთშაბათის ჩათვლით 20:00 საათზე, ხოლო განმეორებით დილით 13:00 საათზე გადიოდა

## სეზონები და ეპიზოდები 
## ალბომები 
* *ნიშნები* *(ლათ. Señales)* (2002)
* *დრო* *(ლათ. Tiempo)* (2003)
* *მეხსიერება* *(ლათ. Memoria)* (2004)
* *ერევეის კონცერტი(ლათ. Erreway en Concierto)* (2006) – ექსკლუზივი ესპანეთისთვის
* *მეამბოხე გზის დისკი* *(ლათ. El disco de Rebelde Way )* (2006) – ექსკლუზიური ესპანეთისთვის
* *მე დავბრუნდი* *(ლათ. Vuelvo)* (2021) - ჩაწერილია 2007 წელს 14

## საერთაშორისო ჩვენება 
## გადამუშავებული ვერსიები 
## რესურსები ინტერნეტში 
კატეგორია:არგენტინული ტელესერიალები
კატეგორია:არგენტინული ტელესერიალები წლის მიხედვით
კატეგორია:სერიალები
კატეგორია:ტელესერიალები
კატეგორია:საქართველოში გასული ტელესერიალები
კატეგორია:ტელესერიალები ანბანის მიხედვით